### Beslutning

Godkendt.

### Sagsfremstilling

## Resume og sagens baggrund

De indledende forundersøgelser vedrørende cykelstien mellem [adresse] og Føllenslev er igangsat, og der gives en orientering om status og den forventede kommende proces og dialog med lodsejere og borgere.

## Indstillinger

Chefen for Vej, Ejendom og Affald indstiller, at orienteringen tages til efterretning.

## Behandling

Teknik- og Miljøudvalget.

## Sagsfremstilling

Anlægsprojektet vedrørende etableringen af en cykelforbindelse mellem [adresse] og Føllenslev er nu igangsat, og de indledende forundersøgelser er i gang, og der gives derfor en orientering om status for projektet og den forventede tidsplan.

Der er i forbindelse med budgetaftalen for budget 2021-2024 og budgetaftalen for budget 2022-2025 samlet afsat i alt 16,274 mio. kr. til at realisere cykelstien mellem [adresse] og Føllenslev. Heraf er der frigivet 1,0 mio. kr. til forundersøgelser og projektering.

Projektet er fortsat i "forundersøgelsesfasen", hvor der vil være dialog med berørte lodsejere og borgere, og hvor eventuelle opmærksomhedspunkter afklares med forskellige myndighedsområder. Det er i denne fase, at problematikker afsøges og afdækkes med henblik på at sikre en god proces for det kommende detailprojekt og anlægsarbejde.

I forbindelse med forundersøgelserne vil der være en første dialog med de eventuelt berørte lodsejere. Det vurderes, at denne kreds vil være relativt lille.

Herudover lægger administrationen op til, at der efter udførelsen af et skitseprojekt for cykelstien afholdes et borgermøde for en bredere kreds. På dette borgermøde vil der være en orientering om den påtænkte linjeføring og eventuelle detaljer omkring løsningen.

Efter borgermødet igangsættes detailprojektering, arealerhvervelse, udbud og udførelse.

I nedenstående tabel fremgår den foreløbige tidsplan for projektet.

|  |  |
| --- | --- |
| Projektets faser | Tidsplan |
| Planlægning | August 2021 – Februar 2022 |
| Forundersøgelse | Februar 2022 – Maj 2022 |
| Skitseprojekt | Maj 2022 – August 2022 |
| Detailprojekt | August 2022 – Februar 2023 |
| Anlæg | Februar 2023 – Juli 2023 |
| Drift | Juli 2023 - |
| Evaluering | August 2023 – |

## Økonomiske konsekvenser

Ikke økonomiske konsekvenser.